12. ΝΟΜΟΘΕΤ. ΔΙΑΤΑΓΜΑ υπ’ αριθ. 1036 της 20 Ιαν./20 Φεβρ. 1942 Περί μεταφοράς των Ταχυδρομείων δι’ αυτοκινήτων. Εκυρώθη δια της υπ’ αριθ. 292/1946 πράξ. Υπ. Συμβουλίου. Άρθρ.1.-Πάσης φύσεως αυτοκίνητα εκτελούντα υπεραστικάς συγκοινωνίας δια δημοσίων, επαρχιακών, δημοτικών ή κοινοτικών οδών, υποχρεούνται επί ποινή αφαιρέσεως της αδείας κυκλοφορίας εις την δωρεάν μεταφοράν ταχ. φακέλλων ή σάκκων περιεχόντων αντικείμενα δια του ταχ/μείου μεταφερόμενα, των οποίων το συνολικον βάρος κατά διαδρομήν δεν δύναται να η ανώτερον των 10 χιλιογράμμων δι’ επιβατικά αυτοκίνητα και 20 χλγ. δια τα λεωφορεία και φορτηγά. Περί της υποχρεώσεως των λεωφορείων να δέχωνται την ανάρτησιν γραμματοκιβωτίων και να μεταφέρωσι ταχυδρομικάς αποστολάς βλ. και άρθρ. 15 Α.Ν. 412/1936 και το εκτελεστικόν τούτου Β.Δ. 2/12 Αυγ. 1937 (τόμ. 21 σελ. 278 και 280). Άρθρ.2.-Τα ως άνω αυτοκίνητα υποχρεούνται εις την μεταφοράν και του όλου ταχυδρομείου της διαδρομής ην εκτελούσιν επί τη καταβολή κομίστρου δια τα καθ’ υπέρβασιν των ανωτέρω ποσών βάρη. Το κόμιστρον τούτο καθορίζεται ανά τρίμηνον υπό επιτροπής αποτελουμένης από τον αρμόδιον Γεν. Διοικητήν ή Νομάρχην από τον εν τη έδρα αυτού προϊστάμενον των ΤΤΤ Υπηρεσι-ών ή τους νομίμους αναπληρωτάς αυτών Σελ. 183 Ταχυδρομικές Μεταφορές 22.Γ.β.9-12 και από τον ιδιοκτήτην του αυτοκινήτου ή αντιπρόσωπον αυτού. Άρθρ.3.-Ιδιοκτήται και οδηγοί των αυτοκινήτων τούτων εξομοιούνται εις τας περιπτώσεις των προηγουμένων άρθρων προς ταχ/κούς εργολάβους υπέχοντες έναντι της ταχ. υπηρεσίας τας αυτάς με τους εργολάβους ευθύνας. Άρθρ.4.-1.Εις παν αυτοκίνητον μεταφέρον ταχ. αποστολάς κατά το άρθρ. 1 του παρόντος παρέχεται αποζημίωσις μέχρι δραχμών δέκα δι’ έξοδα φορτοεκφορτώσεως, παραλαβής και παραδόσεως εις τα αντίστοιχα ταχ. καταστήματα, δι’ έκαστον των μεταφερομένων ταχ. σάκκων, φακέλλων ή κιβωτίων. 2.Της αυτής αποζημιώσεως δικαιούται και παν μη συμβατικόν πλοίον ή πλοιάριον, δι’ οιασδήποτε κινητηρίου δυνάμεως κινούμενον και μεταφέρον δωρεάν ταχ. αποστολάς συμφώνως ταις διατάξεσι του από 29 Μαΐου 1923 Ν.Δ/τος «περί μεταφοράς των ταχυδρομείων δια των ατμοπλοίων». Αντί του ανωτέρω Ν.Δ/τος βλ. ήδη κατωτ. Νόμ. 560/1948. 3.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 